NORAKSTS

|  |  |
| --- | --- |
| 23.09.2021. | Nr.14/20 |

###### GROZĪJUMI JELGAVAS PILSĒTAS DOMES 2020.GADA 18.JŪNIJA LĒMUMĀ NR.11/4 “NOTEIKUMU “PAR PERSONALIZĒTĀS VIEDKARTES NOFORMĒŠANAS, IZSNIEGŠANAS, LIETOŠANAS UN DEAKTIVIZĒŠANAS VAI ANULĒŠANAS KĀRTĪBU JELGAVAS PILSĒTAS PAŠVALDĪBĀ” APSTIPRINĀŠANA”

(Ziņo: I.Škutāne)

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 12.pantu, 41.panta pirmās daļas 2.punktu un Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2020.gada 18.jūnija lēmumā Nr.11/4 “Noteikumu “Par personalizētās viedkartes noformēšanas, izsniegšanas, lietošanas un deaktivizēšanas vai anulēšanas kārtību Jelgavas pilsētas pašvaldībā” apstiprināšana” (turpmāk – Lēmums) un tā pielikumā šādus grozījumus:

1. Aizstāt Lēmumā un tā pielikumā visā tekstā vārdu “pilsētas” ar vārdu “valstspilsētas”.
2. Aizstāt Lēmuma pielikumā vārdus “Jelgavas pilsētas iedzīvotāja karte” ar vārdiem “Jelgavas valstspilsētas iedzīvotāja karte”.
3. Aizstāt Lēmuma pielikumā vārdus “Jelgavas pilsētas skolēna apliecība” ar vārdiem “Jelgavas valstspilsētas skolēna apliecība”.
4. Papildināt Lēmuma pielikumu ar 45.punktu šādā redakcijā:

“45. Pašvaldības noteiktos braukšanas maksas atvieglojumus, pabalstu braukšanas maksas segšanai sabiedriskajā transportā un/vai ēdināšanai vispārējās izglītības iestādē atbilstoši pašvaldības saistošajiem noteikumiem, kā arī pašvaldības iestāžu un komersantu sniegtās priekšrocības un atlaides persona var saņemt, izmantojot iepriekš izsniegtu viedkarti “Jelgavas pilsētas skolēna apliecība” vai viedkarti “Jelgavas pilsētas iedzīvotāja karte”, līdz konkrētās viedkartes derīguma termiņa beigām.”

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 23.septembrī